Downloaded from YTS.BZ
Official YIFY movies site: YTS.BZ
Η ΤΕΛΕΥΤΑΙΑ ΑΝΑΤΟΛΗ
Το σώμα μου είναι πια εχθρός μου.
Να με, ένα ακόμη σωματίδιο στη Γη.
Τη θάλασσα όμως δεν τη νοιάζει η αρρώστια, η ζωή ή ο θάνατος.
Ούτε τα βάσανα κι οι πόνοι μας,
ή ότι θα έδινα τα πάντα
για ένα τελευταίο τέτοιο καλοκαίρι.
Μία τελευταία ανατολή…
μαζί του.
3 ΜΗΝΕΣ ΝΩΡΙΤΕΡΑ ΧΙΟΥΣΤΟΝ, ΤΕΞΑΣ
Ράι!
Στην άκρη! Την κρατάω. Ράι, όλα καλά.
Ανάσανε. Πρέπει να πάρεις ανάσα, καλή μου.
Σε αυτό το στάδιο, Οράια, προτείνω ανεπιφύλακτα επέμβαση.
Ίσως αν αφαιρέσουμε τους όζους
να μην έχεις κρίσεις.
Με ίδιες πιθανότητες να ξεχάσω.
Ανθρώπους, μέρη, πώς να περπατάω, πώς να χορεύω, πώς να ζω.
Όλα όσα με κάνουν άνθρωπο.
Μιλάμε για τη ζωή σου.
Ακριβώς, μαμά. Για τη ζωή μου.
Μπορούμε να αυξήσουμε την αγωγή,
αλλά πιθανότατα θα αυξήσει τις παρενέργειες.
Βάζε ξυπνητήρι να μη χάνεις τη δόση, αλλιώς δεν πιάνει.
Θα είσαι συνεπής;
Ράι.
Ξέρω ότι μ' αυτά νιώθεις χάλια.
Διόρθωση, μ' αυτά δεν νιώθω τίποτα.
Λίνα, κλείσε έναν σοφέρ
- για τις μεταφορές της. - Φυσικά.
Έχει φαρμακείο δύο στενά από το ξενοδοχείο
για να παίρνεις τα φάρμακά της.
Γενικώς, όσα ξέρεις. Να προσέχεις την επιληψία της,
τα έντονα φώτα, να κοιμάται καλά, καθόλου στρες ή αλκοόλ.
Ξέφρενο καλοκαίρι για μένα και τις καλόγριες.
Οι τέσσερις πρώτες μέρες είναι γεμάτες με αναζήτηση τοποθεσίας και δικηγόρους.
- Προσπάθησα να βάλω ελεύθερο χρόνο, αλλά… - Κι ο χρόνος μας μαζί;
Θα μου έδειχνες πού μεγάλωσες.
Γλυκιά μου, θα περάσουμε πολύ χρόνο μαζί.
Θα έχουμε έξι εβδομάδες.
Θα διασκεδάσουμε στη Μαγιόρκα.
Αν κρατήσεις την υπόσχεσή σου.
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΑΝΝΑ ΤΟΝΤ
Ευχαριστώ.
Κάτσε να ξαναδώ το πρόγραμμα. Ναι.
- Γεια. - Καλώς ήρθατε.
- Σας περιμέναμε, κα Πέρα. - Λέγε με Ισόλντα.
Καλώς ήρθατε.
Ευχαριστώ. Η κόρη μου, η Οράια. Αγάπη μου;
- Γεια. - Έχει λίγο τζετ λαγκ.
- Γεια. - Τακτοποιήσου, τα λέμε στο δωμάτιο.
Έχω μια τηλεδιάσκεψη.
Η ομάδα υποδοχής ανυπομονεί να γνωριστείτε.
Γεια! Καλώς ήρθες στο ξενοδοχείο μας.
- Γεια. - Πώς ήταν η πτήση σου;
- Μια χαρά. - Ωραία.
Συγγνώμη, έχεις κάτι…
Το είδα στο TikTok. Μου πήρε 20 λεπτά.
Πες μου, ειλικρινά, αξίζει να επενδύσω χρόνο και στο άλλο μάτι;
Αφού είναι στο ωράριό σου, ναι.
Μ' αρέσεις. Πάμε.
Θα σου δείξω το δωμάτιό σου.
- Είμαι η Αμάρα. - Ράι.
Αυτό είναι το λόμπι.
Έλα να με βρεις όποτε θες.
Τι σε φέρνει στον ισπανικό μας παράδεισο;
Η μαμά μου αγοράζει γη.
Θέλει να χτίσει ένα νέο ξενοδοχείο.
Ακόμα ένα ξενοδοχείο! Οι ντόπιοι θα το λατρέψουν αυτό.
- Ξέρεις καθόλου το νησί; - Όχι, πρώτη φορά έρχομαι.
Δεν έχω βγει πολύ από το Τέξας.
Τεξανή! Πολύ εξωτικό.
Λοιπόν, Ράι, τι κάνεις για να διασκεδάσεις;
Δεν ξέρω. Πάω στην παραλία ή στην πισίνα.
Υπάρχει αυτό, αλλά και πολλά άλλα.
- Σ' αρέσουν οι σπηλιές; - Οι σπηλιές;
Είσαι ελεύθερη;
- Ναι. - Οι ντόπιοι είναι πολύ σέξι.
Είναι ένα τρελό μείγμα Καρχηδόνιων, Ρωμαίων
και Καταλανών εποίκων από Γαλλία κι Ισπανία.
Ό,τι κι αν γουστάρεις, είναι σαν μπουφές γνωριμιών.
Μην εκπλαγείς αν δεις κατσίκες σε δέντρα.
- Κατσίκες σε δέντρα; - Ναι.
Τέλος πάντων, θα έχεις ένα αξέχαστο καλοκαίρι.
Απέναντι, το δωμάτιο της μητέρας σου.
Εδώ είσαι εσύ.
Η εταιρεία της μητέρας σου έχτισε κάτι απίθανο.
Ναι.
Συγγνώμη.
ΠΑΡΕ ΤΑ ΦΑΡΜΑΚΑ
Σ' αφήνω να βολευτείς.
Τηλεφώνησέ μας κάτω αν θελήσεις κάτι.
Τα ξαναλέμε. Γεια.
Ευχαριστώ, Αμάρα.
Λοιπόν, τι λέει το πρόγραμμα αύριο;
Έχω συνεχόμενες συναντήσεις και την οργάνωση του πάρτι.
Ποιο πάρτι;
Για έρανο.
Αφού μας αφήνουν να χτίσουμε το ξενοδοχείο, καλή τη πίστει,
φτιάχνουμε κι ένα πολιτιστικό κέντρο για τα παιδιά.
Ωραία.
Όλα καλά;
Ο θίασος ρωτάει αν θα επιστρέψω το φθινόπωρο.
Αλλά θα επιστρέψεις, έτσι;
Θα ξεκουραστείς το καλοκαίρι
και θα ξαναπιάσεις δουλειά.
Ναι.
Θα βγούμε να γιορτάσουμε το τέλος της σεζόν.
Μακάρι να ήσουν εδώ.
Πώς αισθάνεσαι; Βοηθάνε τα νέα φάρμακα;
Σίγουρα χρειάζεται προσαρμογή.
Ανησυχούμε όλοι πολύ για σένα.
Πρώτον, μην ανησυχείτε.
Δεύτερον, καλά είμαι.
Η μαμά μου έχει σχεδιάσει κάτι για αύριο
- και θα μου δείξει πού μεγάλωσε. - Είναι σωστή βασίλισσα.
Ξέχνα τι είπα. Μακάρι να ήμασταν εμείς εκεί μαζί σας.
Πες μου αν δεις κανέναν σέξι Ισπανό.
- Εντάξει; - Ναι.
- Εννοείται. - Σ' αγαπάμε. Πάρε με.
Σ' αγαπάμε, Ράι!
Σας αγαπώ. Γεια.
ΠΑΡΕ ΤΑ ΦΑΡΜΑΚΑ
Έχουμε περίπου 150 καλεσμένους.
Όμορφο αυτό.
Ράι, σ' αρέσει το τσόφλι αβγού ή η βρώμη;
Γιατί πρέπει να έχουν όνομα φαγητού;
Δεν ξέρω.
Δεν πας να διασκεδάσεις; Τα λέμε αργότερα.
- Θα πήγαινα στην παραλία. - Καλή ιδέα.
Πάρε τον οδηγό.
Και έξτρα φάρμακα.
Και νερό. Και βάλε αντηλιακό.
- Και, Ράι… - Να προσέχω;
Να περάσεις καλά.
Νικά η κρέμα καρύδας.
Βλέπεις; Τη νοιάζει τελικά.
- Γεια. - Γεια.
Δεν είχε δουλειά;
- Γιατί; - Τα μάτια σου.
- Τέλειο το αϊλάινερ. - Ευχαριστώ.
Λοιπόν, πού πας;
Βασικά, θα σε ρωτούσα αν έχεις καμιά πρόταση για παραλία.
Μάλλον ξέρω την ιδανική.
Είναι κρυμμένο διαμάντι.
- Ευχαριστώ. - Καλό μπάνιο.
Τέλεια.
ΑΓΑΠΩ ΤΗ ΜΑΓΙΟΡΚΑ
Μπορώ να βοηθήσω;
Όχι.
- Είναι αγένεια να καρφώνεις. - Δεν…
Δεν κάρφωνα. Απλώς…
Κοιτούσα πίσω σου.
Ωραία θέα.
- Μάλιστα, πρέπει να φύγω. - Ναι, πρέπει.
- Ορίστε; - Είπα ότι πρέπει να φύγεις.
- Έκανα κάτι; Έχεις πρόβλημα; - Έχω.
Είναι παραλία ντόπιων.
Δεν θέλουμε να μας κοιτάνε οι τουρίστες να λιαζόμαστε.
Συγγνώμη. Δεν το είχα καταλάβει.
Ήθελα μόνο να κολυμπήσω.
Νομίζω ότι θα έβρισκες την πισίνα στο Mares & Mar Hotel πιο άνετη.
Πώς…
Γιατί; Σου αποσπώ την προσοχή;
Όχι.
Θα φύγω.
Γεια, έχετε…
Εντάξει.
Γεια. Με συγχωρείτε.
Μιλάτε αγγλικά;
Έχω πολλούς πίνακες να διαλέξετε.
Χρειάζομαι… Έχετε φορτιστή;
Δεξιά μήπως; Ή επάνω;
Χρειάζομαι τον…
Συγγνώμη.
Ναι, συγγνώμη, καλή σας μέρα. Ευχαριστώ.
- Θεέ μου. - Καμπρόν!
Λυπάμαι πολύ.
Συγγνώμη.
Άκου, σενιορίτα.
Μπορείς να κοιτάς, αλλά δεν αγγίζεις.
Πρέπει να σε αναφέρω;
Μη λες ανοησίες, πάω στο δωμάτιο.
Οπότε, αν μου επιτρέπεις.
Δεν είναι από κει.
Ούτε από κει.
Χάθηκες, Μις Αμερική;
Δεν χάθηκα.
Απλώς απολαμβάνω τους όμορφους δρόμους.
Ή θα το αρνείσαι,
ή θα το παραδεχτείς να ζητήσεις βοήθεια.
Είμαι μια χαρά.
Ευχαριστώ.
Επίσης, τι κάνεις; Με παρακολουθείς;
Ναι, μου έκανες μεγάλη εντύπωση που με χαλβάδιαζες στην παραλία.
Πώς να μείνω μακριά;
- Είσαι πάντα τόσο ανώμαλος; - Ανώμαλος;
Βασικά, ανησυχούσα για σένα,
αλλά έχω τόσα να κάνω,
οπότε η προσφορά μου για βοήθεια λήγει σε δέκα δεύτερα.
Καλά.
Εντάξει.
Οδηγίες για το Mares & Mar Hotel.
Κράτα το εσύ
για να ξέρεις ότι δεν θα σε δολοφονήσω.
- Από εκεί. - Άρα από εκεί ήταν!
Υπάρχουν και όμορφοι δολοφόνοι.
Αν και συνήθως είναι γοητευτικοί, οπότε εσύ αποκλείεσαι.
Ώστε με θεωρείς όμορφο;
Και δεν σε κάρφωνα πριν.
Απλώς μελετούσα.
- Τους πάντες. - Ναι.
Ένα νέο είδος γυμνών αντρών,
εδώ, στις παραλίες με λευκή άμμο της Μαγιόρκα.
- Δεν έχει παραλίες γυμνιστών στο Τέξας. - Αλήθεια;
Τότε, ελπίζω να έμαθες κάτι νέο για την ανθρώπινη ανατομία.
Θέλεις λίγο;
- Όχι, ευχαριστώ. - Έλα, σου τρέχουν τα σάλια.
Μην είσαι πεισματάρα.
Δεν είμαι.
Δοκίμασε.
Το λέμε "ενσαϊμάδα".
Είναι σαν κρουασάν.
- Αλλά καλύτερο. - Πολύ.
Δεν είχα καταλάβει πόσο πεινούσα.
Αν θες, μπορούμε να πάμε να φάμε κάτι.
Μου ζητάς να βγούμε;
Μπα.
Έχεις υπηρεσία δωματίου.
Ελπίζω να σ' αρέσει το γρασίδι στο ξενοδοχείο σου.
Έχεις πρόβλημα και με το γρασίδι;
Βασικά, έχω.
Ξέρεις ότι τα χημικά που το διατηρούν πράσινο
διαρρέουν στο νερό που ψαρεύουμε;
Αλλά όσο όλα είναι τέλεια για τους τουρίστες,
ποιος νοιάζεται;
Λες κι οι τουρίστες είναι ό,τι χειρότερο για το νησί.
Ποιος λες να αγοράζει τα μπλουζάκια ή τα μπρελόκ; Εσύ;
Ευτυχώς που ξέρεις τι είναι καλύτερο για τους κατοίκους.
Πόσο καιρό είσαι εδώ;
Μία μέρα. Αλλά η μαμά μου είναι ντόπια.
Αλήθεια;
Τότε, συγγνώμη που αμφισβήτησα τις γνώσεις σου.
Γεια.
Άλλαξες γνώμη πολύ γρήγορα.
Δεν κρατιόσουν πάνω από δύο λεπτά;
Όχι, απλώς θέλω το κινητό μου, παρακαλώ.
Ναι. Ορίστε.
Τουλάχιστον μαθαίνεις τη γλώσσα.
Αγάπη μου, πού ήσουν; Είσαι καλά;
Μια χαρά. Πήγα στην παραλία κι έκλεισε το κινητό.
Έκλεισε το κινητό;
- Πρέπει να είναι φορτισμένο. - Ναι.
Ξέχασες τα χάπια σου;
Πήρα επιπλέον φάρμακα μαζί μου. Δεν πειράζει.
Συγγνώμη.
Ξέρεις πόσο ανησυχώ.
Μια χαρά φαίνεσαι. Έφτιαξε το χρώμα σου.
Φώτισαν τα μάτια σου.
Πες τα μου όλα. Τι έκανες;
Χαλαρά ήταν.
"Χαλαρά ήταν"; Αυτό μόνο;
Χαλαρά ήταν, μαμά.
Με τα φάρμακα είμαι κομμάτια, θέλω να κοιμηθώ.
Αυτή η δόση με σκοτώνει.
Ναι, εντάξει. Τα λέμε αύριο.
Αλλά, κοίτα,
χαίρομαι πολύ που είσαι εδώ.
Ακόμα εδώ εννοείς;
Δεν είναι αστείο. Μην αστειεύεσαι γι' αυτό.
Καλά, συγγνώμη.
Τα λέμε αύριο. Σ' αγαπώ. Ξεκουράσου.
- Σ' αγαπώ. Καληνύχτα. - Καληνύχτα.
Ράι. Πώς ήταν η παραλία;
Δεν με είχες προετοιμάσει.
- Για τι; Μια στιγμή. - Ήταν όλοι γυμνοί.
Ναι, αυτό είναι το θέμα. Το απόλαυσες;
- Η παραλία κι η θάλασσα ήταν όμορφα. - Κι η άγρια φύση;
Δεν ξέρω.
- Ήταν ένας τύπος, ο Χουλιάν. - Ναι.
Ήταν μεγάλο αρχίδι.
- Συγγνώμη, είχε μεγάλο… - Όχι, το άκουσα.
Δεν ξέρω να σου πω, δεν κοίταξα.
- Φυσικά. - Ήταν αγενής.
- Γιατί, τι έκανε; - Να…
Με έφερε εδώ γιατί είχε κλείσει το κινητό μου, και…
Μου πήρε και φαγητό.
Ναι, ακούγεται σωστός αλήτης.
- Έπρεπε να ήσουν εκεί. - Σε πειράζω.
Τον ξέρω, καμιά φορά είναι δύστροπος,
αλλά έχει πολλά στο κεφάλι του τώρα.
- Τον ξέρεις; - Είναι μικρό νησί, μωρό μου.
Αν κρίνω από τη φάτσα σου, δώσ' του μια δεύτερη ευκαιρία.
Θα πάμε απόψε σε κλαμπ.
- Έλα. - Σε κλαμπ;
Ναι. Μεγάλο, με φασαρία, μουσική.
Αλλά ο κόσμος θα φοράει ρούχα, κυρίως.
- Να σου απαντήσω μετά; - Κανένα πρόβλημα. Ενημέρωσέ με.
Θα έχει πλάκα. Αν και δεν ξέρω αν θα έχει καουμπόηδες.
Εντάξει. Ελάτε.
- Γεια σας. - Γεια. Καλώς ήρθατε.
Θεέ μου, δεν τελειώνει ποτέ.
Πλάκα έχει.
Ασχολούμαι με τις άδειες σήμερα.
Εντάξει, πες μου.
Πώς σου φαίνεται εδώ;
Είναι όμορφα.
Έχει πλάκα
να σε φαντάζομαι μικρή, να τριγυρνάς στο νησί.
Ήταν τέλεια που μεγάλωσα εδώ.
Γιατί έφυγες;
Όταν έφυγε η μαμά μου, δεν το ένιωθα πια σαν το σπίτι μου.
Καταλαβαίνεις;
Είχα μεγάλα όνειρα, σε ένα μικροσκοπικό νησί.
Το έβλεπα πάντα σαν το σπίτι της, ήθελα να βρω το δικό μου.
Πόσο σου πήρε αυτό;
Περίπου πέντε χρόνια και εννιά μήνες.
Όταν έκανες το πολύτιμο μωράκι σου;
Όχι, όταν έκανα εσένα.
- Είμαι πολύ αστεία. - Πολύ, μαμά.
ΑΡΕΣΕ ΣΤΟΝ JULIANGARCIA
ΠΑΡΕ ΤΑ ΦΑΡΜΑΚΑ
ΕΙΔΟΠΟΙΗΣΕΙΣ
ΑΜΑΡΑ Θα έρθω μαζί σου απόψε.
Αλλά δεν έχω τι να φορέσω.
Ζήτω!
Με τη φίλη μου τη Σοφία πάμε στο δωμάτιό σου.
Περνάει ή όχι;
Έχει σέξι πλάτη.
- Ράι. - Όχι.
Όχι.
Μπορώ να το δέσω.
- Δεν είναι αυτό που… - Εντάξει.
- Τι λέτε για… - Είναι…
- Αυτό είναι συμπαθητικό. - Σίγουρα όχι.
Τι λέτε για… τολμηρό.
Όχι, δεν μου αρέσει.
Ναι, Ράι!
Θεέ μου!
Αυτό είναι τέλειο.
Καλώς!
Ναι, μωρό μου! Κούνα το!
ΜΑΜΑ Θα μείνω μέσα απόψε.
Τα χάπια με έριξαν ξερή.
Τρία ήθελα να παραγγείλω.
- Πω πω! - Ναι!
- Να βελτιώσεις τα ισπανικά σου. - Σφηνάκια!
- Γεια μας. - Γεια μας.
- Θεέ μου! - Χουλιάν!
Έλα να πιεις! Η Ράι πήρε για όλους.
Γεια, κορίτσια.
Γεια σου, πελούσια.
Τέλειο τραγούδι!
- Ποια θα χορέψει; - Εγώ!
Ράι;
- Έλα, τσίκα. - Για να σε δούμε, Μις Αμερική.
Πάμε, μωρό μου.
Έρχομαι μαζί.
Αγνόησέ τον!
Σταμάτα!
Ρε συ, παράτα με!
E!
Σε κρατάω.
Σίγουρα είσαι καλά;
- Ναι. - Ναι;
Είμαι καλά, απλώς…
Δεν κάνει να πίνω τεκίλα.
- Ίσως είχε κάτι το ποτό σου. - Όχι, καλά είμαι.
Ωραία, γιατί πρέπει να φύγουμε.
- Τι; - Φόρα αυτό.
- Κρυβόμαστε; - Σου εξηγώ αργότερα.
- Δεν έχω καβαλήσει ποτέ μηχανή. - Ναι;
Θα ξετρελαθείς.
Είσαι καλά;
Καλά είμαι.
Θέλω να σε πάω κάπου.
Είσαι ψαράς;
Η δουλειά της οικογένειας.
Μεγάλωσα στη θάλασσα. Αυτό ξέρω.
Κάποτε θα διαδεχτώ τον μπαμπά μου.
Ας ελπίσουμε.
Ας ελπίσουμε;
Η αλιεία στο νησί μας υποφέρει εξαιτίας των τουριστών
και οι εμπορικές εταιρείες κάνουν κακό στο νησί.
Από την άλλη, ωστόσο, επιβιώνει χάρη σ' αυτούς.
Τώρα ξέρεις γιατί δεν αγοράζω ποτέ μπλούζες "Αγαπώ τη Μαγιόρκα".
Ο τουρισμός ίσως φέρει πρόοδο.
Η καταστροφή οικογενειακών επιχειρήσεων δεν μοιάζει με πρόοδο.
Κι εσύ;
Τι σε περιμένει στο Τέξας;
Είμαι χορεύτρια.
Σε κλαμπ;
- Είμαι σε θίασο. - Εντάξει.
Αλλά…
δεν ξέρω καν αν θα γυρίσω.
Η ζωή μου εκεί μοιάζει σαν μια συνεχής επανάληψη.
Ο χορός είναι το μόνο που της δίνει νόημα
και λίγη ελευθερία.
- Γιατί να σταματήσεις; - Δεν έχω επιλογή.
Τα προβλήματά μου μάλλον ακούγονται ασήμαντα.
Δεν πειράζει. Και οι πλούσιες έχουν στενοχώριες.
- Να το βάλουμε σε μπλουζάκι. - Ναι, αμέ.
Τι κάνεις;
Έλα. Μπορώ να βοηθήσω αν δεν ξέρεις κολύμπι.
Ξέρω κολύμπι.
Βλέπεις; Ξέρω καλό κολύμπι.
Ήθελα απλώς να κάνω εσένα να γδυθείς αυτήν τη φορά.
Εντάξει, ανακωχή.
- Εντάξει. - Ειρήνη.
Ειρήνη.
Ωραία είναι.
Φέτος ήθελα να δοκιμάσω νέα πράγματα.
Να ζήσω σαν να 'ναι το τελευταίο μου καλοκαίρι.
Ωραίος τρόπος να ζεις.
Τι ακολουθεί στη λίστα σου;
Να ξαπλώσεις χωρίς να βουρτσίσεις τα δόντια σου;
Ποτέ.
Ή να μη φας τα λαχανικά σου;
Ίσως.
Ή να φασωθείς με σέξι άγνωστο;
Θα προσποιηθώ ότι 'σαι σέξι.
ΑΜΑΡΑ ΑΝΑΠΑΝΤΗΤΗ
Είμαι εντάξει, με τον Χουλιάν.
- Όλα καλά; - Ναι.
Είσαι κούκλα.
Δεν είσαι και τόσο δύστροπος.
Τι;
Κάτι που είπε η Αμάρα.
Έλα, πρέπει να σε γυρίσω πίσω.
Ναι.
Συγγνώμη.
Μάλλον σε τάραξα.
Απλώς είμαι αγχωμένος.
Για τη δουλειά, συμβαίνουν πολλά.
Το ξέρω.
Θες τον αριθμό μου;
Θα τον ήθελα.
Μη νιώσω χρησιμοποιημένος.
Να ανταλλάξουμε.
Ορίστε.
Θα σε πάρω.
Εντάξει.
Καληνύχτα, Οράια.
Καληνύχτα.
Δεν τη φίλησες για καληνύχτα.
Δεν έχω ακόμα τα λεφτά σου, εντάξει;
Αλλά το παλεύω.
Θα σ' τα βρω.
Φυσικά και θα τα βρεις,
γιατί αλλιώς,
θα τα πάρω από την κοπέλα σου.
Θα είναι πολύ πλούσια για να μένει εδώ.
Μένει να ολοκληρώσω το συμφωνητικό,
αλλά το ξενοδοχείο θα χτιστεί.
Ας μιλήσουμε για σένα. Πήρες τα χάπια σου το πρωί;
Ακόμα προσπαθώ να τα συνηθίσω, ξέρεις πώς είναι.
Ναι, λυπάμαι.
Κάνω παρέα με την Αμάρα από τη ρεσεψιόν.
- Σωστά. Ναι. - Και κάποιες φίλες της.
Αρκεί να μην ερωτευτείς κανέναν σέξι Ισπανό.
Τι; Κιόλας;
Δεν θα ρωτήσω καν.
Αλλά αν μπορείς να ξεκολλήσεις για λίγες μέρες,
θέλω τη βοήθειά σου.
Πες στους δικούς σου να πάρουν τους δικούς μου.
Αυτό θα κάνω.
Συνέχεια.
Μ' αρέσει η αγκινάρα.
Ανησυχώ μόνο…
Μ' αρέσει αυτό.
Απίθανο!
Θεέ μου! Σειρά μας.
Έλα, μαμά!
Δόξα τω Θεώ. Εδώ είσαι.
Πάμε μαζί σε ένα μπαρ για ραντεβού από Tinder;
Όχι, δεν μπορώ να έρθω σε ραντεβού μαζί σου.
Ναι, για ασφάλεια, μην είναι κατά συρροή δολοφόνος.
Θα μας κρατάς το φανάρι, θα είμαστε ένα χαρωπό τρίο.
Αλλά όταν φτάσουμε στο καλό πράγμα, θα 'μαι αρκετά κτητική.
Ετοιμάσου, να μου πεις και τι έγινε με τον Χουλιάν.
Άντε!
- Ποια είναι; - Η Πρίσα.
Φοιτήτρια Ιατρικής από το Λονδίνο.
- Πόσο καιρό θα μείνει; - Τρεις εβδομάδες, νομίζω.
Δεν είναι πολύ. Κι αν δεθείς;
Το ότι κάτι δεν διαρκεί για πάντα
δεν σημαίνει ότι δεν αξίζει να το βιώσεις.
Και, τέλος πάντων, είναι τουριστικό νησί.
Ο κόσμος έρχεται και φεύγει.
Δεν θα είσαι εδώ για πάντα και φασώθηκες με τον Τζέι.
Το ήξερα! Φιλιόσουν με έναν αλήτη.
Ένα φιλί ήταν μόνο.
Και δεν έχω νέα του από τότε.
Τόσο χάλια φιλάς;
Όχι.
Τι, δηλαδή ένα φιλί και μετά τίποτα;
Χωρίς γλώσσα;
Παραπάνω γλώσσα;
Θεέ μου!
Τον έχεις δει ήδη γυμνό, οπότε ξέρεις τι παίρνεις.
Λοιπόν.
Να τη.
- Να μείνω πίσω; - Όχι, μπορεί να είναι επικίνδυνη.
Απλώς…
- Η Πρίσα; - Αμάρα!
- Γεια. - Γεια.
Από δω η Ράι, φίλη από το Τέξας.
- Χαίρω πολύ. - Χαίρω πολύ.
Συγγνώμη που την έφερα. Απλώς δεν έχει καθόλου φίλους.
- Θα σε απήγαγα, αλλά τώρα… - Είδες;
- Να… - Με καταλαβαίνει. Ποτό;
Ναι, ευχαρίστως.
- Θέλεις ένα, Ράι; - Ναι, παρακαλώ. Ευχαριστώ.
- Τι θέλετε; - Θα πιω μια μαργαρίτα.
- Είμαι πικάντικο κορίτσι. - Απίθανα.
Συγγνώμη. Μπορώ να έχω τρεις μαργαρίτες;
Φυσικά.
Λατρεύω αυτό το τραγούδι!
Είστε κούκλες.
- Να απαθανατίσω το αποψινό. - Εντάξει!
Φωτογραφία.
- Θεέ μου. - Είσαι καλά;
- Τι ωραία! - Καλά είμαι.
- Σίγουρα; - Ναι.
- Κορίτσια, είστε πολύ σέξι. - Θεέ μου. Εσύ είσαι υπέροχη.
Έχεις ευαισθησία στα φώτα που αναβοσβήνουν;
Ναι.
Το λες κι έτσι. Έχω επιληψία.
Εντάξει.
- Είναι διαχειρίσιμο; - Όχι.
Είναι πολύ χάλια. Θέλουν πολύ να κάνω εγχείρηση,
αλλά υπάρχει μεγάλη πιθανότητα να χάσω τη μνήμη μου
και με τα χάπια νιώθω χαζή.
Οπότε, δεν τα παίρνω.
Ξέρω ότι πολλοί ασθενείς δυσκολεύονται μ' αυτό.
Συγγνώμη, δεν ξέρω γιατί σ' τα είπα.
Δεν τα έχω πει αλλού.
Μερικές φορές πιο εύκολα μιλάς σε έναν ξένο.
Ευχαριστώ.
Για δες ποιος λάτρεψε τη φωτογραφία μας.
- Σε κάποιον αρέσει αυτό που βλέπει. - Αυτός με γκόσταρε.
- Σε γκόσταρε; - Με γκόσταρε.
- Τι; - Ράι, έλα τώρα.
Δεν θέλει να παραδεχτεί ότι είναι ερωτευμένη.
Εντάξει, πάω στο μπάνιο.
Δες κοιλιακούς.
Είναι πολύ καλή.
Να πάμε στη βάρκα μου.
Ευχαριστώ.
- Αμέ. - Αύριο.
Πάμε, μωρό μου!
- Έλα πάνω για το δεύτερο κουπλέ. - Αμάρα!
Ράι, περίμενε.
Συγγνώμη που δεν σου τηλεφώνησα.
Στάσου, τι…
Είσαι καλά;
Τι έγινε;
Ο Κάρλος.
Ποιος είναι αυτός;
Είναι τοκογλύφος.
Του χρωστάς λεφτά.
Ναι.
- Αν θες… - Μην πας να με προσβάλεις.
Δεν σε πήρα επειδή δεν είσαι ασφαλής μαζί μου.
Μέχρι να λήξει το θέμα με τον Κάρλος…
Πρέπει να προσέχεις, εντάξει;
Μην ανησυχείς.
Δεν τρομάζω τόσο εύκολα.
Μ' αρέσεις, Οράια.
Έχω έρθει μόνο για λίγο.
Τότε, χάνουμε χρόνο.
Είναι πολύ όμορφα.
Ναι.
Πολύ όμορφα.
Πολύς κόσμος, όμως.
Τους λέμε γκίρις.
- Τι; - Τουρίστες.
- Πάρα πολλοί γκίρις. - Πάρα πολλοί.
Εγώ μετράω για γκίρι; Ναι.
Ναι, είσαι γκίρι.
- Είστε εντάξει πίσω; - Ναι. Τι κάνετε;
Θεέ μου.
Μόλις αρχίσαμε.
Θα μπούμε εκεί μέσα;
Είναι απίστευτα.
Γιατί πήρες λεφτά από τον Κάρλος;
Ή θα έκανα αυτό,
ή ο πατέρας μου θα έπρεπε να υπογράψει με τον εργολάβο.
Τον εργολάβο;
- Τι θα κερδίσει; - Θέλουν τις αποβάθρες μας.
Τον πιέζουν πολύ.
Δεν έχουμε πολλές επιλογές.
Είναι μεγάλη ευθύνη.
Ο πατέρας μου κουβαλά το βάρος
επιχείρησης 100 ετών.
Κι εγώ μαζί.
Πρόσεχε πού πατάς.
- Εδώ μένεις; - Ναι.
Ζω πολύ καιρό σ' αυτό το σκάφος.
Είναι δύσκολο να κοιμηθώ χωρίς τη θάλασσα από κάτω μου.
Η μαμά σου ήταν εδώ;
Πέθανε όταν ήμουν οκτώ.
Λυπάμαι.
Να ο γέρος μου.
Έλα εδώ.
Από δω η Οράια.
Γεια σου, Οράια.
Ο γιος μου μιλάει πολύ για σένα.
- Στα αγγλικά, μπαμπά. - Συγγνώμη.
- Ματέο. - Ράι, χάρηκα.
Έχουμε γνωριστεί; Κάτι μου θυμίζεις.
Όχι, δεν νομίζω. Πρώτη φορά έρχομαι.
Μη φέρεσαι περίεργα. Θα πηγαίναμε μια βόλτα.
- Καλά να περάσετε. - Ευχαριστούμε.
Πάμε για δουλειά;
Για δουλειά;
- Μάλιστα. - Πάμε.
Ακούστε.
Από δω η Οράια.
Θα βοηθήσει σήμερα, εντάξει;
Δεν έχεις ξαναφέρει ποτέ κορίτσι.
- Τι είπε; - Τίποτα.
Ας πιάσουμε δουλειά.
- Όχι τα μικρά, εντάξει; - Εντάξει. Κατάλαβα.
Γιατί να πεθάνουν αν δεν τρώγονται;
Έχεις ταλέντο.
Μπράβο.
Πρώτη φορά στη ζωή μου μυρίζω τόσο χάλια.
Να πλυθούμε, τότε.
Έλα! Το νερό είναι καταπληκτικό.
Έχει καρχαρίες;
Φυσικά. Στη θάλασσα είσαι.
Έλα. Νόμιζα ότι δεν τρομάζεις εύκολα.
Κάνεις τον πατέρα σου περήφανο.
Τώρα θα γευτούμε τους καρπούς του κόπου μας.
Καλύτερο ψάρι δεν έχεις φάει.
- Είναι όντως πολύ καλό. - Βλέπεις;
- Είναι γλυκό και βουτυρένιο. - Και υγιεινό επίσης.
Λατρεύεις αυτό που κάνεις, έτσι;
Πώς όχι;
Ζω στη θάλασσα,
δουλεύω με την οικογένειά μου και κολυμπάω, ψαρεύω.
Τιμώ τον μπαμπά μου,
τον παππού μου.
Δεν γνώρισα τον μπαμπά μου.
- Αλήθεια; - Ναι.
Ήταν ένας επιχειρηματίας που δεν τον ένοιαζε.
Αλλά η μαμά μου είναι φοβερή.
Έφυγε από τη Μαγιόρκα για το αμερικανικό όνειρο.
Όταν έφτασε στις ΗΠΑ δεν είχε τίποτα,
αλλά δούλευε σαν σκυλί και…
όσα κατάφερε είναι καταπληκτικά.
Είχε πολλές επιτυχίες.
- Τι; - Λυπάμαι πολύ, αλλά…
Μερικές φορές με εκπλήσσει αυτό που οι Αμερικανοί ορίζουν ως επιτυχία.
Τι εννοείς;
Φαίνεται ότι δουλεύετε ασταμάτητα
για να πάτε διακοπές
και μετά αγοράζετε όλο και περισσότερα…
Δεν ξέρω. Κοίτα τη ζωή μας εδώ.
Έχουμε προβλήματα, αλλά είμαστε πολύ ευχαριστημένοι με όσα έχουμε.
Τι άλλο να θέλουμε; Ως κι η Μις Αμερική ήρθε στο σκάφος μου.
Μερικές φορές πρέπει να απολαμβάνεις αυτό που έχεις
όσο το έχεις.
Βγάζει νόημα αυτό;
Και με το παραπάνω.
Το ότι ήρθα εδώ…
Το νησί, αυτό το καλοκαίρι…
Με έκανε να σκεφτώ πού θέλω να είμαι.
Λοιπόν,
δεν υπάρχει άλλο μέρος πέρα από αυτό όπου θέλω να είμαι.
Να δω το δωμάτιό σου;
Εντάξει. Θα δουλεύω το Σαββατοκύριακο, λοιπόν…
Εντάξει. Θα σε πείραζε να…
- Γεια. Πώς αισθάνεσαι; - Τέλεια.
- Λάμπεις και είσαι χαρούμενη. - Είμαι.
Δεν θέλω να ξέρω, αρκεί να είσαι ασφαλής.
Δεν ξέρεις τους Ισπανούς.
Αν είχα μείνει, ένας Θεός ξέρει πόσα αδέλφια θα είχες.
Μαμά, έλεος.
Αν έχεις ένα λεπτό, θα ήθελα να πούμε για τον θίασο.
Ναι.
Συγγνώμη, δεν μ' αρέσει…
- Αυτό. - Εντάξει. Αλλάζει.
Κάτσε. Ξέρεις τους Γκαρσία;
Ναι, αυτήν την εταιρεία αγοράζουμε.
Δεν έχεις όση γη χρειάζεσαι;
Οι αποβάθρες των Γκαρσία έχουν μεγάλη αξία.
Δεν μπορούμε να χτίσουμε αν δεν τις πάρουμε.
Αυτό το αγόρι βλέπεις;
Έναν Γκαρσία;
- Λίνα, να μείνουμε μόνες; - Φυσικά.
Συγγνώμη, μπορείτε να με ακολουθήσετε…
- Αγάπη μου, εγώ… - Μην το κάνεις αυτό.
- Ξέρω την κατάσταση. - Είναι καλύτερα έτσι, εντάξει;
Η επιχείρησή τους… τελείωσε.
Απλώς περιμένουν δάνειο. Χρειάζονται χρόνο.
Κι άλλο δάνειο;
Αυτό απλώς θα τους χρεώσει κι άλλο.
Τους δίνω ανεξαρτησία, εντάξει;
Τους αποδεσμεύω από μια αποτυχημένη επιχείρηση.
Μα δεν είναι παγιδευμένοι. Τους αρέσει εδώ.
Αγαπούν αυτό που κάνουν.
Γι' αυτούς είναι…
Δεν είναι τα λεφτά.
Είναι πολύ παραπάνω, είναι η οικογένεια, η καταγωγή τους…
Όχι, ξέρω τους Γκαρσία
και τους συμπονώ.
Εντάξει; Αλήθεια.
Μεταξύ μας, όμως, τους πρόσφερα τα διπλά από την αξία.
Δεν είμαι η κακιά.
Ο Ματέο Γκαρσία δεν θα ξαναδουλέψει.
- Ούτε ο γιος του. - Άλλο μετράει.
Αυτό τους δίνει χαρά.
Τους δίνει σκοπό.
Είναι εύκολο να είσαι ιδεαλιστής.
Αλλά η δουλειά είναι δουλειά.
Σε παρακαλώ.
Για μένα.
Θα δω τι μπορώ να κάνω, αλλά δεν υπόσχομαι τίποτα.
Μπορώ να σου μιλήσω για κάτι;
Μπορούμε να περάσουμε μία μέρα όπου θα τα ξεχάσουμε όλα;
Σε παρακαλώ;
Εντάξει.
Ράι, γλυκιά μου, είσαι εδώ;
Γεια.
Έχω συναντήσεις όλη μέρα, αλλά ήθελα να σε δω πριν φύγω.
Αγόρασες φάρμακα;
Σου πήρα δύο φορέματα, αυτό το πράσινο και το ροζ.
Πες μου ποιο θέλεις να φορέσεις στον έρανο.
Σκέφτηκες κάτι για τους Γκαρσία;
Όχι ακόμα, αλλά το δουλεύω, εντάξει;
- Συγγνώμη, αργήσαμε. - Ναι.
Έλα.
Έχω δουλειά σήμερα. Να φάμε πρωινό αύριο;
Αισθάνεσαι καλά; Είσαι λίγο χλωμή.
Καλά είμαι.
Εντάξει. Σ' αγαπώ.
Τα λέμε μετά.
ΧΟΥΛΙΑΝ Φοβάσαι το σκοτάδι;
Με εμπιστεύεσαι;
Ναι.
Σβήσε το φως.
Εντάξει.
Είναι η αγαπημένη μου αίσθηση.
Λιώνεις σε όλα όσα είναι γύρω σου.
Ξεχνάω τα προβλήματα που έχω με αναμμένα φώτα.
Είναι καλό να αντιμετωπίζεις τους φόβους σου.
Πώς αλλιώς θα τους δουλέψεις;
Εδώ γνωριστήκαμε.
Περίμενε εδώ.
Αν δεν ξέρεις κολύμπι, σε βοηθάω.
ΜΙΑ ΒΡΑΔΙΑ ΓΙΑ ΤΙΣ ΤΕΧΝΕΣ
Γεια.
Γιατί είσαι σαν να πηδήχτηκες;
Λοιπόν, πες τα όλα.
Ας πούμε ότι έχουμε πολλά να πούμε.
Τι συμβαίνει σ' αυτό το νησί; Πες τα μου όλα.
Μάλλον είμαι ερωτευμένη.
- Σε κυτταρικό επίπεδο. - Σε κυττα…
Μα ποια είσαι;
Τι θα κάνεις; Δεν θα γυρίσεις σε λίγες μέρες;
Δεν ξέρω.
Οπότε είναι σοβαρό.
Σε φάση Ρωμαίος και Ιουλιέτα.
Δεν πέθανε ο ένας;
- Η Λίνα είμαι. - Πρέπει να κλείσω.
- Τα λέμε σύντομα. Πάρε με. - Ναι;
Γεια, Ράι. Η μαμά σου δεν θα έρθει σήμερα.
Τρέχει πολύ με την αποψινή εκδήλωση.
Ξέρω ότι δεν μου πέφτει λόγος,
αλλά…
οι Γκαρσία θα πουλήσουν.
Η ομάδα REDWYN υπογράφει τώρα.
- Τι; - Λυπάμαι πολύ, Ράι…
Πρέπει να φύγω.
Όχι.
Χουλιάν!
Χουλιάν, τι έγινε;
Ποιος το έκανε;
Ο Κάρλος, χθες βράδυ.
Για τον πατέρα…
ήταν το τελικό χτύπημα.
Υπέγραψε με τη REDWYN.
Εγώ φταίω για όλα.
Όχι.
Δεν φταις εσύ.
Η μαμά μου δουλεύει στη REDWYN.
- Συγγνώμη, μόλις το έμαθα… - Πρέπει να φύγεις.
- Τι; Μα… - Φύγε!
Φύγε.
Μαμά;
Μαμά, τι συνέβη;
Μου δίνεις ένα λεπτό; Ευχαριστώ.
Υποσχέθηκες να τους βοηθήσεις.
Το έκανα. Η επιχείρησή τους χανόταν και τους έδωσα βοήθεια.
Τώρα έχουν λεφτά, αλλά όχι περηφάνια, ούτε ρίζες, όπως εσύ.
- Τι σημαίνει αυτό; - Ότι μετράς τα πάντα με λεφτά.
Αγαπάς την εξουσία, είσαι το αφεντικό με το κοστούμι.
Με έφερες στον τόπο σου και δεν βγήκες καν απ' το ξενοδοχείο.
Γιατί τα κάνεις όλα αυτά;
Γιατί;
Γιατί τα κάνω; Για σένα.
Πώς δεν το βλέπεις;
Μ' αρέσει λες να έχω συνέχεια δουλειά;
Φυσικά και θέλω να κάτσω μαζί σου.
Αλλά ευχαριστώ και τον Θεό καθημερινά
που έχω αυτήν τη δουλειά, όπου είμαι πολύ καλή,
γιατί σημαίνει ότι μπορώ να σε φροντίσω, με κάθε τρόπο που χρειάζεσαι.
Εσύ είσαι ο σκοπός μου.
Εντάξει; Οπότε…
Θα άλλαζα τα πράγματα για τους Γκαρσία αν μπορούσα.
Πίστεψέ με.
Ας πάρουμε μια βαθιά ανάσα
κι ας ετοιμαστούμε.
Είναι πολύ σημαντική βραδιά.
Έχουμε μόνο λίγες μέρες ακόμα και σε χρειάζομαι.
Ξέρω ότι κάνεις
διαγωνισμό λοκαρίσματος με τον εαυτό σου στον καθρέφτη,
αλλά, για να ξέρεις,
είσαι κούκλα.
Και δεν φταις για τίποτα απ' αυτά.
Έτσι λειτουργεί ο κόσμος.
Αν δεν ήσασταν εσείς, θα ήταν κάποιος άλλος.
Πιθανότατα άσχημος.
Ο Χουλιάν θα συνέλθει.
Το υπόσχομαι.
Όχι.
Παλιοχημικά.
Τι θέλεις;
Ξέρεις,
ο φίλος σου μου χρωστάει πολλά λεφτά.
Αφού σ' αρέσει τόσο το ωραίο πρόσωπό του,
δεν θα με αφήσεις να το καταστρέψω.
- Θα πάρεις τα λεφτά σου. - Ηρέμησε, ρέινα.
Δεν είναι όλα θέμα χρημάτων.
Κάποια πράγματα αξίζουν πιο πολλά.
- Το φαγητό, το κρασί, οι γυναίκες. - Άσε με.
Αν την αγγίξεις ξανά, θα σε σκοτώσω.
Καταλαβαίνεις;
Τα λεφτά σου.
Κρίμα, θα είχε πλάκα.
Χάσου από δω.
Δεν έχεις λόγο να μας πλησιάσεις ξανά.
Φυσικά. Μέχρι την επόμενη φορά.
- Είσαι καλά; - Καλά είμαι.
- Σίγουρα; - Είμαι καλά.
Καλά είμαι.
Καλό το χαστούκι.
Να μη σε νευριάσω ποτέ.
Συγγνώμη που δεν σου είπα για τη μαμά μου.
- Νόμιζα ότι θα το διόρθωνα. - Δεν πειράζει.
Δεν φταις εσύ.
Το φόρεμά σου καταστράφηκε.
Μετέφερα την οικολογική σου διαμαρτυρία.
Όλο αυτό με το γρασίδι και τα χημικά και…
Σε θέλω τώρα.
Γεια μας.
ΡΑΪ Στη σουίτα μου, σε χρειαζόμαστε!
Ναι.
Πάντα με εκπλήσσει το τι παρατάνε οι πλούσιοι.
Τα απολεσθέντα είναι θησαυρός.
Πώς είμαι;
Ωραίος.
Τα λέμε κάτω.
Αναρωτιέμαι αν υπάρχει τρόπος.
Ναι, αλλά μάλλον είναι πολύ αργά.
Είσαι έτοιμος;
Ας το κάνουμε.
Μαμά;
Να σου συστήσω τον Χουλιάν Γκαρσία.
Χάρηκα, σενιόρα Πέρα.
Έχω ακούσει πολλά για σένα.
Να σας φέρω ένα ποτό.
Του είπες ποια είμαι και τη σχέση μου με τη REDWYN;
Ναι.
Του είπες για την επιληψία;
Καλησπέρα σας.
Σας ευχαριστώ όλους που ήρθατε
να γιορτάσουμε ένα συναρπαστικό νέο κεφάλαιο για τη Μαγιόρκα.
Με χαρά σάς παρουσιάζουμε ένα πολιτιστικό κέντρο
που θα διατηρεί τον πολιτισμικό παλμό αυτού του όμορφου νησιού.
Κάποιοι ξέρετε ότι μεγάλωσα εδώ πριν πολύ καιρό,
οπότε είναι ωραία που έχω την ευκαιρία να προσφέρω,
και όχι μόνο με αυτό το καταπληκτικό πολιτιστικό κέντρο,
αλλά φέρνοντας κι ένα παγκοσμίου φήμης θέρετρο στη Μαγιόρκα.
Ας υψώσουμε τα ποτήρια, λοιπόν,
κι ας κάνουμε…
Και ας κάνουμε μια πρόποση για τη Μαγιόρκα.
- Στη Μαγιόρκα! - Μαγιόρκα!
Ματέο.
Χαίρομαι που σε βλέπω.
Δεν περίμενα να σε ξαναδώ.
Πάει πολύς καιρός.
Ναι.
Κοίτα, θέλω να σου πω ότι τίποτα δεν ήταν προσωπικό.
Ισόλντα,
όλα μεταξύ μας είναι προσωπικά.
Ήθελα να εξηγήσω τις προθέσεις μου.
Τι να εξηγήσεις; Έχεις δίκιο.
Το νησί αλλάζει και δεν μπορώ να συμβαδίσω.
Προσπάθησα.
Κράτησα την επιχείρησή μου όσο μπορούσα.
Αλλά στο τέλος…
- Έχω μόνο ένα πράγμα να σου ζητήσω. - Ναι.
Όταν χτίζεις το ξενοδοχείο και διαμορφώνεις όσα έρθουν,
μην ξεχάσεις αυτό που ήταν εδώ πριν.
Δεν θα μπορούσα ποτέ να ξεχάσω.
Ένα καλό βγήκε από όλο αυτό.
Ίσως έχουν το μέλλον που εμείς δεν είχαμε.
Πάμε.
Νιώθω το κοστούμι σαν ζουρλομανδύα.
Πήγαινε στον μπαμπά σου. Θα σε βρω μετά στις αποβάθρες.
- Τα λέμε αργότερα. - Γεια.
Έλεγες ότι θα βαριόμουν τις ιστορίες σου από όταν ήσουν μικρή.
Ο Ματέο Γκαρσία.
Ο πρώτος μου έρωτας.
Γνωριστήκαμε παιδιά
και ως έφηβοι δεν ξεκολλούσαμε ο ένας από τον άλλον.
Ήταν ο αέρας που ανάπνεα και το νερό όπου κολυμπούσα.
Πάντα μιλούσαμε για το μέλλον και κάναμε σχέδια και…
Και μετά όλα άλλαξαν.
Η μαμά σου πέθανε.
Δεν είχα βιώσει ποτέ τέτοιο πόνο.
Και κάθε κομμάτι του νησιού μού τη θύμιζε.
Έπρεπε να φύγω, να δραπετεύσω. Ήθελα να ξεφύγω και…
του είπα να έρθει μαζί μου.
Τον ικέτεψα.
Δεν ήθελε να αφήσει την οικογένειά του ή την επιχείρηση.
Γράφαμε γράμματα για χρόνια ο ένας στον άλλον.
Μια μέρα, τα γράμματα σταμάτησαν.
Έτσι, όταν έμαθα
ότι θα αγοράζαμε αυτή τη γη,
άρπαξα την ευκαιρία να βοηθήσω.
Μακάρι να μου το 'χες πει.
Ναι.
Τώρα είμαι απλώς αυτή που έκλεψε τα όνειρα της οικογένειάς του.
Όχι.
Έκανες ό,τι μπορούσες, μαμά.
Και το ξέρει.
Να μείνουμε ξύπνιοι;
Δεν έχω δει ποτέ ανατολή.
Τι εννοείς;
Από το νερό;
Από οπουδήποτε.
Βασικά,
μπορώ να σου βρω το καλύτερο σημείο.
Κοίτα.
Ευχαριστώ που μου φύλαξες την πρώτη σου ανατολή.
Δικές σου όλες οι πρώτες και οι τελευταίες μου.
Μαμά, όλα εντάξει;
Πότε έκοψες τα φάρμακά σου;
Λίγες μέρες αφότου φτάσαμε.
Με έκαναν να νιώθω απαθής.
Μαμά, χρειαζόμουν ένα καλοκαίρι να νιώθω κάτι.
Είμαι ηλίθια. Δεν έπρεπε να σε αφήσω μόνη.
- Σταμάτα! - Έπρεπε να 'μαι από πάνω σου
- για να παίρνεις τα χάπια σου! - Όχι, είναι δική μου απόφαση.
Μάλλον τα έκανες όλα χειρότερα!
Δεν με νοιάζει.
- Εμένα ναι. - Εμένα όχι.
- Εντάξει. - Τι κάνεις;
- Πάμε, φεύγουμε. - Όχι.
- Φεύγουμε. - Όχι.
Όχι, σε παρακαλώ. Μαμά, είδα ανατολή για πρώτη φορά.
Αλήθεια; Τέλεια.
Νιώθω πράγματα, τον Χουλιάν να με αγγίζει,
τη θάλασσα στο δέρμα μου.
Τουλάχιστον υπάρχει κάτι που αξίζει να θυμάμαι.
Θέλω να μείνω εδώ.
Θέλω να ζήσω.
Θες να μείνεις εδώ;
Θες να ζήσεις; Τώρα θες να ζήσεις;
Για πόσο καιρό, Ράι; Πόσο θες να ζήσεις;
Φεύγουμε. Είπα στη Λίνα να επισπεύσει την πτήση μας.
Όχι.
- Μάζεψε τα πράγματά σου. Πάμε. - Όχι, μαμά!
- Όχι. - Ράι!
Ράι!
Ράι, πού πας;
Ράι!
Στην άκρη!
Ράι!
Ησύχασε. Είσαι καλά, μωρό μου.
Είσαι καλά. Εδώ είμαι.
Όλα θα πάνε καλά.
Να σε.
ΝΟΣΟΚΟΜΕΙΟ ΠΑΙΔΩΝ ΒΑΡΚΕΛΩΝΗΣ
- Γεια. - Γεια.
Πάνω στην ώρα. Πάω να πάρω έναν καφέ.
- Εντάξει. - Επιστρέφω αμέσως.
Καλώς τη!
Κοπελιά, με πέθανες στην ανησυχία.
Θα ερχόμουν νωρίτερα, αλλά με ανάγκασαν να δουλέψω κανονικά.
Το κράτησες κρυφό.
Επιληψία και όζοι.
Μην τους μπερδεύουμε με τους όγκους, αν και ακούγονται το ίδιο χάλια.
Συγγνώμη για τα μυστικά.
Καταλαβαίνω.
Ήθελες να διασκεδάσεις, γι' αυτό και σε τράβηξα.
Παρεμπιπτόντως, η Πρίσα; Είναι εδώ;
Όχι.
Όλα τα καλά κάποτε τελειώνουν.
Γύρισε πίσω.
Ναι. Αλλά αν θα το ξανάκανα;
Φυσικά, μωρό μου.
ΧΟΥΛΙΑΝ Πρέπει να μιλήσουμε. Μπορούμε να βρεθούμε;
Τι συνέβη;
Χτύπησες;
Έχω οζώδη σκλήρυνση.
Προκαλεί επιληψία.
Εκ γενετής.
Τι μπορεί να γίνει; Υπάρχει θεραπεία;
Ναι και όχι.
Τα φάρμακα βοηθούν, αλλά ποτέ δεν αρκούν.
Κι όταν έφτασα εδώ, τα έκοψα.
Γιατί;
Γιατί με έκαναν να νιώθω απαθής.
Δεν θέλω πια να νιώθω απαθής.
- Παίρνει επέμβαση; - Ναι, αλλά υπάρχει μεγάλο ρίσκο.
Ίσως χάσω τη μνήμη μου.
Οπότε…
Αυτό θα ήταν τόσο κακό;
Θα ήσουν υγιής.
Ό,τι ξέρω θα χαθεί.
Γιατί δεν μου είπες τίποτα;
Επειδή ήθελα να βρω λύση.
Μόνη μου.
Για ποιον λόγο ζω.
Και είναι αυτό το μέρος.
Είναι…
να βλέπω τη μαμά μου να κάνει ό,τι αγαπά.
Την Αμάρα να δοκιμάζει μια νέα τάση μακιγιάζ.
Να είμαστε σε μια σκοτεινή σπηλιά μαζί.
Επειδή κάνεις το σκοτάδι γαλήνιο.
Να χάσω αυτές τις αναμνήσεις
ή την ικανότητα να φτιάξω νέες…
Χειρότερο από θάνατο.
Σ' αγαπώ, Οράια.
Κι εγώ σ' αγαπώ.
Ράι;
Ράι.
Ράι!
Οράια! Ράι!
Γαμώτο.
Ράι.
Σε παρακαλώ.
Αδύναμος σφυγμός.
- Σταμάτησε να αναπνέει. - Μείνε μαζί μου.
Θα είμαι εδώ, εντάξει;
Κρατιέται, αλλά με το ζόρι.
Η πάθησή της έχει προχωρήσει.
Είναι δική σας απόφαση, αλλά συνιστούμε να χειρουργηθεί.
- Γιατί το σκεφτόμαστε; - Η Ράι δεν ήθελε εγχείρηση.
Χρόνια προσπαθώ να την πείσω. Της το υποσχέθηκα.
Μπορούμε να τη σταθεροποιήσουμε, να είναι άνετα,
αλλά χωρίς χειρουργείο, θα επιδεινωθεί
και θα 'ναι απλώς θέμα χρόνου.
Ισόλντα.
Κατανοώ τους κινδύνους.
Η Οράια μού είπε τις επιθυμίες της.
Αν όμως υπάρχει η πιθανότητα να τη σώσουμε
και να έχει μια φυσιολογική ζωή,
σε ικετεύω να το επιλέξεις.
Ανησυχούσε μήπως χάσει τα καλύτερα κομμάτια της ζωής της.
Αλλά αν πετύχει,
οι αγαπημένες αναμνήσεις της θα είναι μπροστά της.
Την ίδια πάθηση είχε η μητέρα μου.
Λυπάμαι πολύ, Ίζι.
Το ξέρει;
Ότι της έδωσα αυτό το απαίσιο πράγμα να υποφέρει;
Όχι.
Δεν θα σε κατηγορούσε.
Δεν σκόπευα να κάνω παιδί.
Δεν ήταν στη λίστα μου.
Όχι.
Αν θυμάμαι καλά, ήθελες έπαυλη, τρία αμάξια κι ένα πόνι.
Πόνι δεν πήρα.
Όταν έμαθα ότι ήμουν έγκυος, ένιωσα ότι η ζωή μου είχε νόημα.
Την ήθελα πάρα πολύ.
Οπότε σκέφτηκα να το ρισκάρω.
Μεγάλωσες μια δυνατή νεαρή γυναίκα και της έδωσες μια υπέροχη ζωή.
Οπότε, ό,τι κι αν συμβεί, να μην ντρέπεσαι για τίποτα.
Για τίποτα.
- Ευχαριστώ που ήρθες. - Εννοείται.
Έχουμε πολλή δουλειά.
Έχουμε μερικές λύσεις, αλλά είναι αρκετά περίπλοκες.
Θα πάρω αυτό.
Εξαιρετικά νέα, ευχαριστώ.
- Χουλιάν. - Ίζι.
Γεια. Κάθισε.
Εγώ…
Βρήκα κάτι που σου ανήκει.
Όταν ήμουν οκτώ,
βρήκα τα γράμματα του πατέρα μου για την πρώτη του αγάπη.
Πάντα αναρωτιόμουν για ποια ήταν.
Αλλά τώρα ξέρω ποια είναι η Ίζι.
Γεια σας.
- Γεια. - Μίλησες με τον γιατρό;
Όχι, εγώ…
Δεν μίλησα. Δεν έχει αλλάξει κάτι, αλλά…
υπήρξε μια νέα εξέλιξη.
Βρήκες άλλη γη για να χτίσεις το ξενοδοχείο.
Ξέρω πόσο μετράς τη δουλειά σου.
Νόμιζα ότι ήταν πολύ αργά, αλλά…
ποτέ δεν είναι.
Είχες δίκιο. Εδώ είναι το σπίτι μου.
Πρέπει να το προστατεύσω.
Οπότε…
Επενδύουμε στην επιχείρησή σου.
Αυτό θα ήθελε η Ράι.
Αυτό θέλω εγώ.
Νομίζω ότι πρέπει να πάρουμε και για σένα ένα μπλουζάκι.
Ευχαριστώ, Ίζι.
Ανυπομονώ να συνεργαστούμε.
Μ' αρέσει το σκάφος.
Είναι καλό.
Μια στιγμή.
Ναι.
Αμέσως.
Ξύπνησε!
Καλώς ήρθες, γλυκιά μου.
Ράι.
Οι αναμνήσεις μου επιστρέφουν μία μία.
Νιώθω ότι μπορώ να τον αγγίξω.
Κάποιον που ήξερα.
Αναρωτιέμαι…
θα μ' ακολουθεί η μοίρα εδώ;
Αυτό που θεωρούσα το τελευταίο μου καλοκαίρι,
την πρώτη και τελευταία μου ανατολή,
κατέληξε να είναι η αρχή της ζωής μου.
Είμαι ο Χουλιάν.
Η ΤΕΛΕΥΤΑΙΑ ΑΝΑΤΟΛΗ
Υποτιτλισμός: Άννα Καρβούνη
Επιμέλεια Ντέση Βερβενιώτου